Trapeftigen

De trapeftigen (wittenskiplike namme: Otidiformes) foarmje in skift klasse fan 'e fûgels (Aves), de ûnderklasse fan 'e moderne fûgels (Neornithes), de tuskenklasse fan 'e nijkakigen (Neognathae), it boppeskift fan 'e nije fûgels (Neoaves) en de noch rangleaze groep fan 'e trapfoarmigen (Otidimorphae). Dit skift bestiet mar út ien inkelde famylje, nammentlik dy fan 'e trapfûgels (Otididae), dy't sels wer útinoar falt yn alve skaaien mei yn totaal 26 soarten. De trapeftigen binne nau besibbe oan 'e toerako-eftigen (Musophagiformes) en de koekoekeftigen (Cuculiformes).

Beskriuwing
Trapeftigen komme foar op 'e steppes en yn 'e healwoastinen fan Jeraazje, Afrika en Austraalje. It binne skouwe fûgels dy't op 'e grûn libje, hoewol't se goed fleane kinne. Se hawwe stevige, mar lange poaten, in lange hals en brede wjukken. Ornaris binne se brún of griis en hawwe se dûnkere streken en plakken oan 'e boppeside fan it lichem, wylst se oan 'e ûnderkant witich, gielich of swart binne. Trapeftigen binne omnivoaren, dy't lykwols yn 'e regel plantaardich fretten beplúzje.

 Skiftopbou 

 skift trapeftigen (Otidiformes)
 famylje trapfûgels (Otididae)
 skaai burdtrappen (Houbaropsis): 1 soarte
 skaai Eastafrikaanske trappen (Neotis): 4 soarten
 skaai grutte trappen (Otis): 1 soarte
 skaai hartlaub- en swartbúktrappen (Lissotis): 2 soarten
 skaai kraachtrappen (Chlamydotis): 2 soarten
 skaai lytse Yndyske trappen (Sypheotides): 1 soarte
 skaai lytse trappen (Tetrax): 1 soarte
 skaai reuzetrappen (Ardeotis): 4 soarten
 skaai Súdafrikaanske trappen (Eupodotis): 5 soarten
 skaai swarte trappen (Afrotis): 2 soarten
 skaai toeftrappen (Lophotis): 3 soarten


Kategory:Fûgelskift